Der findes intet klart på, hvor ofte man skal vaske gulv. Det afhænger meget af både gulvet og dem, der bruger det. En børnefamilie med både hund og kat, der bor i et hus med et lyst gulv, vil sandsynligvis opleve, at de har behov for at vaske gulv væsentligt oftere end et ældre ægtepar uden kæledyr, og som hver dag stiller sko og hænger jakker i opgangen og derfor ikke slæber skidt med ind i lejligheden.
Vi anbefaler generelt, at man som minimum vasker sit gulv 2 til 4 gange om året. Nøjes man med dette, bør man være grundig, når man endelig går i gang. Vælger man at vaske sit gulv oftere, kan man de øvrige gange godt være mere overfladisk, og bare tage det værste skidt.
Dette er dog ingen nedskreven regel, og det er derfor et spørgsmål om, hvor ofte I selv mener, at der er behov for at vaske gulv. Nogle kan bedre leve med skidt på gulvet end andre, og som sagt, kan der også være forskel på, hvor meget skidt, der bliver slæbt med ind i boligen.
Hver dog opmærksom på, at en gulvvask ikke bare gør rent for udsynets skyld. I mange tilfælde vil man også fjerne bakterier, hvilket naturligvis også er en god grund til at få det vasket med en vis hyppighed.